'मिस लिम्बू'को उपाधि भिनुमालाई
‘सम्मान मिस लिम्बू’को उपाधि भिनुमा पाहिम लिम्बूले जित्नुभएको छ । १७ जना प्रतिस्पर्धीलाई पछि पार्दै तेह्रथुम खाम्लालुङकी भिनुमा छैटौँ ‘मिस लिम्बू’ को उपाधि जित्नुभएको हो ।
काठमाडौं, चैत १३ गते । ‘सम्मान मिस लिम्बू’को उपाधि भिनुमा पाहिम लिम्बूले जित्नुभएको छ । १७ जना प्रतिस्पर्धीलाई पछि पार्दै तेह्रथुम खाम्लालुङकी भिनुमा छैटौँ ‘मिस लिम्बू’ को उपाधि जित्नुभएको हो ।भिनुमाले एक लाख रुपियाँ नगद र हङकङ भ्रमणको अवसर प्राप्त गर्नुभएको छ । ग्राण्ड फिनालेमा अभिनेता सुनिल थापालगायत अतिथिले विजयीहरूलाई पुरस्कार र उपाधि प्रदान गर्नुभएको हो ।याक्थुङ यूथ एसोसिएसन (वाईवाईए) द्वारा आयोजित ‘मिस लिम्बू–२०७९’का पाँचथरकी काजल सेलिङ लिम्बू र फस्ट रनरअप र धनकुटाकी मुना चेम्जोङ लिम्बू सेकेण्ड रनरअफ हुनुभएको छ । विजेता तीनै जनालाई ताज र नगद पुरस्कार प्रदान गरिएको हो ।कार्यक्रममा पूर्वमिस नेपाल माल्भिका सुब्बा, इभाना मानन्धर, वरिष्ठ कलाकार सुनिल थापा, कोरियोग्राफर जयन सुब्बा मानन्धर, नेत्र चिकित्सक डा. बेन सुब्बा, पुर्वमिस लिम्बू मेरिना पोमु लिम्बूलगायत निर्णायकको उपस्थिति थियो । प्रतियोगितामा विभिन्न १६ वटा सबटाइटल अवार्डसमेत प्रदान गरिएको थियो ।संस्कृति, पर्यटन तथा नागरिक उड्डयनमन्त्री सुदन किरातीको प्रमुख आतिथ्यमा सम्पन्न कार्यक्रममा प्रथम नेपाली तारा दीपक लिम्बू, गायक कन्चन थलङलगायतले गीतसङ्गीत प्रस्तुत गरेका थिए ।